
Text rozhodnutia
Súd: Krajský súd Bratislava Spisová značka: 2S/83/2011 Identifikačné číslo súdneho spisu: 1011201062 Dátum vydania rozhodnutia: 11. 09. 2013 Meno a priezvisko sudcu, VSÚ: JUDr. Marián Trenčan ECLI: ECLI:SK:KSBA:2013:1011201062.2 Uznesenie Krajský súd v Bratislave v právnej veci žalobcov: I. CORADO-SOAT, s.r.o., IČO: 34 104 569, so sídlom Párovská 2, 949 01 Nitra, zastúpený: JUDr. Ľubomír Hlbočan, advokát, so sídlom Vajnorská 20, 831 03 Bratislava, II. Bratislavská vodárenská spoločnosť, a.s., IČO: 35 850 370, so sídlom Prešovská 48, 826 46 Bratislava, zastúpený: JUDr. Peter Víglaský, advokát, so sídlom Poštová 3, Bratislava, proti žalovanému: Úrad pre verejné obstarávanie, so sídlom Dunajská 68, 820 04 Bratislava, za účasti: BONUL, s.r.o., IČO: 36 528 170, so sídlom Novozámocká 224, 949 05 Nitra, o preskúmanie zákonnosti rozhodnutia žalovaného č. 617-7000/2011-71/3 zo dňa 31.05.2011, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. Žalobcovi I. s a v r a c i a súdny poplatok v sume 59,37 eur prostredníctvom Daňového úradu Nitra po právoplatnosti uznesenia. Žalobcovi II. s a v r a c i a súdny poplatok v sume 59,37 eur prostredníctvom Daňového úradu Bratislava po právoplatnosti uznesenia. o d ô v o d n e n i e : Žalobou doručenou Krajskému súdu v Bratislave dňa 09.06.2011 sa spoločnosť CORADO-SOAT, s.r.o. domáhala preskúmania zákonnosti rozhodnutia Úradu pre verejné obstarávanie č. 617-7000/2011-71/3 zo dňa 31.05.2011, ktorým žalovaný podľa § 139 ods. 2 písm. a/ v spojení s § 146 ods. 4 zákona č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov nariadil Bratislavskej vodárenskej spoločnosti, a.s., Bratislava zrušiť použitý postup zadávania podprahových zákaziek na predmet nadlimitnej zákazky: „Fyzická ochrana objektov BVS, a.s.“. Žalobou doručenou Krajskému súdu v Bratislave dňa 13.06.2011 sa Bratislavská vodárenská spoločnosť, a.s. domáhala preskúmania zákonnosti toho istého rozhodnutia Úradu pre verejné obstarávanie, ktorým žalovaný podľa § 139 ods. 2 písm. a/ v spojení s § 146 ods. 4 zákona č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov nariadil Bratislavskej vodárenskej spoločnosti, a.s., Bratislava zrušiť použitý postup zadávania podprahových zákaziek na predmet nadlimitnej zákazky: „Fyzická ochrana objektov BVS, a.s.“. Krajský súd v Bratislave uznesením č. k. 2S 83/2011-53; 1S 106/2011 zo dňa 12.11.2012 obe veci spojil podľa § 112 ods. 1 O.s.p. v záujme hospodárnosti na spoločné konanie. Podaniami doručenými Krajskému súdu v Bratislave dňa 09.09.2013, resp. 11.09.2013 vzali obaja žalobcovia svoje žaloby späť. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko žalobcovia vzali späť podané žaloby pred rozhodnutím veci, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c/ O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. O vrátení súdnych poplatkov za žaloby obom žalobcom súd rozhodol podľa § 11 ods. 3, 4, 6 zák. č. 71/1992 Zb. o súdnych poplatkoch v znení neskorších predpisov, pričom každý poplatok krátil o 1 %, najmenej o sumu 6,63 eur. Vrátenie poplatku vykoná daňový úrad príslušný podľa sídla poplatníka (žalobcu). Toto rozhodnutie senát Krajského súdu v Bratislave prijal pomerom hlasov 3:0 (§ 3 ods. 9 zákona č. 757/2004 Z.z. v znení zákona č. 33/2011). Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha

